stanford-oval/wikipedia huggingface dataset:
Eileen Joyce

Eileen Joyce noin vuonna 1952
Eileen Alannah Joyce (21. marraskuuta 1908 Zeehan, Tasmania – 25. maaliskuuta 1991 Westerham, Englanti) oli australialainen pianisti.
Joycen äiti oli espanjalainen ja isä irlantilainen. Hän varttui lähellä Boulderin kaupunkia Länsi-Australiassa ja sai varhaisimman koulutuksensa pianonsoitossa äidiltään. Joyce lähetettiin Loreton luostariin saamaan lisää oppia pianonsoitossa. Tämän jälkeen hän opiskeli kolmen vuoden ajan Leipzigissa. Hänen opettajinaan Saksassa toimiva Max Pauer ja Robert Teichmüller, minkä lisäksi hän osallistui Berliinissä Artur Schnabelin mestarikursseille. Leipzigista Joyce suuntasi Lontooseen, jossa hän sai vielä opetusta Adelina de Laralta ja Tobias Matthaylta. Albert Coatesin ehdotuksesta Joyce otti yhteyttä Henry Woodiin. Tämän tuloksena hän pääsi pitämään Lontoon- ja Promsin-debyyttinsä Queen's Hallissa 6. syyskuuta 1930 tulkitsemalla Sergei Prokofjevin kolmannen pianokonserton. Joyce kutsuttiin tulevina vuosina takaisin Proms-festivaalille, jossa hän esitti Ludwig van Beethovenin toisen ja Dmitri Šostakovitšin ensimmäisen pianokonserton sekä Ferruccio Busonin Indianische Fantasien. Joyce oli ensimmäinen Isossa-Britanniassa Šostakovitšin ensimmäisen (1936) ja toisen pianokonserton (1958) esittänyt pianisti.
Joyce loi pitkän ja menestyksekkään uran esiintyjänä. Hänen ohjelmistoonsa kuului vähintään 70 konserttoa. Näihin kuului teoksia aiemmin mainittujen lisäksi muiden muassa Frédéric Chopinilta, John Irelandilta, Nikolai Rimski-Korsakovilta, Pjotr Tšaikovskilta, Edvard Griegiltä, Johannes Brahmsilta, Robert Schumannilta ja Sergei Rahmaninovilta. Joyce kiersi laajalti esiintyen muun muassa Helsingissä ja Brasiliassa. Suuren osan varhaisesta urastaan hän keskittyi aikansa pianomusiikin tulkitsemiseen. Hänen ohjelmistoonsa ei kuitenkaan kuulunut Prokofjevilta muita konserttoja kolmannen lisäksi eikä esimerkiksi Wienin toisen koulukunnan säveltäjien tai Béla Bartókin teoksia. Joyce sisällytti ohjelmistoonsa brittisäveltäjien teoksia. Näiden joukossa olivat John Irelandin lisäksi Arthur Bliss, Herbert Howells ja Alan Rawsthorne. Bliss ja Georg Malcolm sävelsivät Joycea varten uusia teoksia. Joyce teki lisäksi esiintymisiä elokuvissa, kuten Seitsemäs huntu ja Lyhyt onni.
Joyce jäi konserttiesiintyjänä eläkkeelle vuonna 1962, mutta teki vielä yhden esiintymisen Royal Albert Hallissa vuonna 1967 tulkitsemalla Rahmaninovin toisen pianokonserton Anatole Fistoularin johtaman Royal Philharmonic Orchestran kanssa. Joycelta on säilynyt BBC:lle tehtyjä tallenteita. Lisäksi hän levytti tuotteliaasti Parlophonelle 1930-luvulla, noin vuodesta 1940 Columbialle ja 1940-luvun puolestavälistä Deccalle. Levytysten joukossa on niin soolo-ohjelmistoa ja kamarimusiikkia kuin konserttojakin. 1950-luvun paikkeilla Joyce kiinnostui cembalosta, jolle myös teki levytyksiä. Joyce kaatui tapaturmaisesti 24. maaliskuuta 1991 ja kuoli seuraavana päivänä sairaalassa. Hän eli viimeiset vuosikymmenensä pitkälti unohdettuna.
Goa trance

| Goa trance |
| --- | --- |
Alkuperä:  trance, EBM, intialainen taidemusiikki, psykedeelinen rock, acid house, New beat
Alkuperämaa:   Intia (Goa)
Kehittymisen ajankohta:  1980-luvun loppu
Tyypillisiä soittimia:  rumpukone, henkilökohtainen tietokone, sampleri, sekvensseri
Kehittyneitä tyylilajeja / suuntauksia:  psykedeelinen trance, psybient
Goa trance (usein pelkkä Goa, tai numeroin 604 ) on elektronista musiikkia ja yksi trancen alalajeista. Se syntyi Goan osavaltiossa Intiassa.
Goa trance liittyy oleellisesti psytrancen kehittymiseen 1990-luvun loppupuoliskolla. Näiden kahden musiikkityylin ero on pitkälti mielipidekysymys, ja joidenkin mielestä kyse on jopa samasta asiasta. Goa trancen äänimaailma on kuitenkin "orgaanisempaa" ja melodisempaa kuin psytrance.
Historia

Goa trancen juuret ulottuvat Goan suosioon 1960-luvun ja 1970-luvun hippien matkakohteena. Kun Goan hippiturismi vähentyi 1970- ja 1980-luvun aikana, pieni ydinjoukko jäi alueelle keskittyen musiikin kehittämiseen muiden harrasteiden, kuten joogan ja päihteiden ohella. Musiikki, joka myöhemmin tuli tunnetuksi Goa trancena, ei kehittynyt mistään tietystä musiikin tyylilajista, vaan siihen otettiin vaikutteita muun muassa industrialista, New beatistä, EBM:stä, acid housesta ja psykedeelisestä rockista. Myös itämainen musiikki toimi merkittävänä inspiraation lähteenä.
Varhaisena esimerkkinä psykedeelisen rockin ja myöhemmin Goa trancena tunnetun tyylin yhteydestä toimii The Cosmic Jokers (Ash Ra Tempelin ja Klaus Schulzen yhteistyöprojekti) albumillaan Galactic Supermarket (1974), jolla on ajoittain kuultavissa 4/4-rytmejä yhdistettynä psykedeelisen rockin elementteihin, varhaisiin analogisyntetisaattorisoundeihin ja tribaalimaisiin rumpukuvioihin.
Elektronisen tanssimusiikin leviäminen Goalle johti uudenlaisen tyylin kehittymiseen, joka sittemmin tunnettiin Goa trancena. Varhaisia pioneereja olivat muun muassa DJ:t Laurent, Fred Disko ja Goa Gil.
Musiikki

Goa trancen perusta on energinen rytmi, usein 4/4-tahdissa, ja siinä käytetään monesti 16- ja 32-osanuotteja, erityisesti bassolinjoissa. Tyypillinen kappale kehittyy hitaasti, ja kappaleet ovat jopa yli kymmenen minuutin mittaisia. Musiikki on yleensä nopeudeltaan 130–150 iskua minuutissa.
Tunnettuja Goa trance -albumeita > 1993

Eat Static - Abduction
Juno Reactor - Transmissions
Tunnettuja Goa trance -albumeita > 1994

Kode IV - Silicon Civilisation
Tunnettuja Goa trance -albumeita > 1995

Asia 2001 - Râ
Electric Universe - One Love
Elysium - Dance For the Celestial Beings
Hallucinogen - Twisted
Indoor - Progressive Trance
Koxbox - Forever After
Total Eclipse - Delta Aquarids
Transwave - Hypnorhythm
Tunnettuja Goa trance -albumeita > 1996

Astral Projection - Trust in Trance
Chakra & Edi Mis - The Promised Land
Cosmosis - Cosmology
Etnica - Alien Protein
Juno Reactor - Beyond the Infinite
Man With No Name - Moment of Truth
MFG - The Prophecy
Planet B.E.N. - Trippy Future Garden
Total Eclipse - Violent Relaxation
Transwave - Phototropic
Transwave - Helium
Tunnettuja Goa trance -albumeita > 1997

Astral Projection - Dancing Galaxy
Dimension 5 - Transdimensional
Hallucinogen - The Lone Deranger
Juno Reactor - Bible of Dreams
Koxbox - Dragon Tales
MFG - New Kind of World
Miranda - Phenomena
Pleiadians - Identified Flying Object
X-Dream - We Created Our Own Happiness
X-Dream - Trip to Trancesylvania
Tunnettuja Goa trance -albumeita > 1998

Cosmosis - Synergy
Jaïa - Blue Energy
Man With No Name - Earth Moving the Sun
Shakta - Silicon Trip
The Muses Rapt - Spiritual Healing
Tunnettuja Goa trance -albumeita > 1999

Astral Projection - Another World
Mystica - Age of Innocence
Pleiadians - Family of Light
Aiheesta muualla

Kuvia tai muita tiedostoja aiheesta Goa trance Wikimedia Commonsissa
Elof Roschier

Elof Roschier
Elof Roschier (26. huhtikuuta 1903 Kotka – 6. elokuuta 1976) oli suomalainen sotilas tykistön aselajissa, arvoltaan kenraaliluutnantti vuodesta 1956.
Roschier osallistui sisällissotaan 1918 valkoisten puolella. Hän valmistui kadettikoulusta 1923 ja Sotakorkeakoulusta 1937 (ye-upseeri 1942). Hän aloitti sotilasuransa Jääkäritykistörykmentissä nuorempana upseerina ja aliupseerikoulun johtajana 1923–1933. KTR 1:ssä hän toimi patterin päällikkönä sekä ye-upseerina 1934–1937. Kadettikoulussa hän opetti taktiikkaa vuonna 1938.
Talvisodassa Roschier työskenteli toimistoesiupseerina puolustusministeriön taisteluvälineosastolla 1939–1940. Vuonna 1941 hän komensi Raskas Patteristo 3:a. Edelleen jatkosodassa ja Lapin sodassa hän komensi KTR 5:a toimien samalla divisioonan tykistökomentajana 1941–1944. Sodan jälkeen hän opetti tykistötaktiikkaa Sotakorkeakoulussa. Hän oli Tykistökoulun johtaja 1947–1953, operatiivisen osaston päällikkö pääesikunnassa 1954, päämajamestari 1954–1956 ja tykistön tarkastaja 1956–1963.
Ylennykset: vänrikki 1923, luutnantti 1925, kapteeni 1930, majuri 1939, everstiluutnantti 1941, eversti 1944.
Don E. FauntLeRoy

Don E. FauntLeRoy (s. 5. toukokuuta 1953 Los Angeles, Kalifornia) on yhdysvaltalainen elokuvakuvaaja, -ohjaaja ja -tuottaja, joka on työskennellyt niin tv-sarjojen kuin elokuvien parissa. Vuodesta 1989 vuoteen 2009 mennessä hän on ollut kuvaamassa 50 elokuvaa ja sarjaa.
Filmografia

Young Hearts Unlimited (1998) (ohjaaja)
The Perfect Wife (2001) (ohjaaja)
Today You Die (2005) (ohjaaja)
Seven Days of Grace (2006) (ohjaaja)
Palkkasoturi (2006) (ohjaaja)
Lightspeed (2006) (ohjaaja)
Seven Days of Grace (2006) (tuottaja)
Urban Justice (2007) (ohjaaja)
Anaconda 3: Offspring (2008) (ohjaaja)
Guided (2009) (tuottaja)
Anacondas: Trail of Blood (2009) (ohjaaja)
Aiheesta muualla

Don E. FauntLeRoy Internet Movie Databasessa. (englanniksi)
El Gòtic

Katu Barri Gòticin alueella
El Gòtic (usein myös Barri Gòtic) on Barcelonan vanhan kaupungin keskus. Se sijaitsee Ciutat Vellan hallintoalueella. Alueella on paljon keskiaikaisia rakennuksia, ja jäljellä on myös jäänteitä Rooman valtakunnan aikaisista rakennelmista. Monet kaupungin hallinnollisista rakennuksista sijaitsevat Barri Gòticissa.
Aiheesta muualla

Kuvia tai muita tiedostoja aiheesta El Gòtic Wikimedia Commonsissa
El Greco -museo

| El Greco -museo Μουσείο Ελ Γκρέκο |
| --- | --- |
 El Greco -museo.
Tyyppi:  museo
Sijainti:  Fódele, Malevízi, Iraklion, Kreeta, Kreikka
Perustettu:  1998
Koordinaatit:  35°23′24″N, 24°57′00″E
 fiEl Greco -museo 
   
El Greco -museo (kreik. Μουσείο Ελ Γκρέκο, Mouseío El Gkréko; myös Μουσείο Δομήνικου Θεοτοκόπουλου, Mouseío Domínikou Theotokópoulou) on museo Fódelen kylässä Kreetan saarella Kreikassa. Se esittelee kylästä kotoisin olleen taidemaalari El Grecon (1541–1614) elämää ja taidetta.
Museon sisäänkäynti ja El Grecon rintakuva.
Museo avautui yleisölle vuonna 1998. Se sijaitsee noin kilometrin Fódelen kylän keskustasta luoteeseen ja toimii rakennuksessa, jota väitetään El Grecon kotitaloksi. Museossa ei ole El Grecon aitoja teoksia, vaan hänen taidettaan esitellään kopioiden kautta. Kreetan ainoat aidot El Grecon teokset ovat Kreetan historiallisessa museossa Iraklionissa.
Museon lähellä sijaitsee bysanttilaisaikainen Neitsyt Marian temppeliintuomisen kirkko.
Aiheesta muualla

Kuvia tai muita tiedostoja aiheesta El Greco -museo Wikimedia Commonsissa
Elisabeth Beresford

| Elisabeth Beresford> Henkilötiedot |
| --- | --- |
Syntynyt: 6. elokuuta 1926
Kuollut: 24. joulukuuta 2010 (84 vuotta)
Ammatti:  kirjailija
Kirjailija
Tuotannon kieli: englanti
Tyylilajit:  lastenkirjallisuus
Pääteokset:  Vompelit
Aiheesta muualla
Löydä lisää kirjailijoitaKirjallisuuden teemasivulta
Elisabeth Beresford (/ˈbɛrɪsfərd/; 6. elokuuta 1926 – 24. joulukuuta 2010) oli englantilainen lastenkirjailija joka tunnetaan parhaiten kirjasarjasta Vompelit. Vompelit-kirjojensa lisäksi Beresford kirjoitti erilaisia ​​seikkailu- ja jännityskirjoja lapsille, joista monien tapahtumapaikka oli Alderneyn saari, jossa hän asui 300-vuotiaassa talossa.
Käännös suomeksi
Dryosaurus

| Dryosaurus |
| --- | --- |
 Ceratosauruksen (ylhäällä) ja Dryosauruksen (keskellä) luurangot.
 Myöhäisjurakausi 156–145 Ma  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Ylälahko::  Dinosaurukset Dinosauria
Lahko::  †Linnunlantioiset Ornithischia
Alalahko::  †Cerapoda
Osalahko::  †Ornithopodit Ornithopoda
Heimo::  †Dryosauridae
Suku::  †Dryosaurus
Laji::  altus
Kaksiosainen nimi
 † Dryosaurus altus  Marsh, 1894 
Synonyymit
 Laosaurus altus 
Katso myös
   Dryosaurus Commonsissa 
Infobox OKNimi-testi OK: 
Dryosaurus (nimen merkitys: "tammilisko") oli ornithopodeihin kuulunut kasvinsyöjädinosaurussuku. Se eli 156–145 miljoonaa vuotta sitten myöhäisjurakaudella. Dryosauruksen fossiileja on löydetty Yhdysvalloista.
Nimi

Dryosaurus tarkoittaa "tammiliskoa". Dinosaurus sai nimensä sen suussa olleista tammenlehden muotoisista hampaista.
Koko ja ulkonäkö

Dryosauruksen pituus oli 2,4–4,3 metriä ja paino arviolta 75 kilogrammaa. Aikuisen Dryosauruksen maksimikokoa on vaikea arvioida, sillä kaikki tunnetut yksilöt näyttävät olleen kuollessaan keskenkasvuisia.
Dryosaurus käveli kahdella jalalla. Sillä oli kevyt rakenne, pitkät jalat, pitkä kaula ja jäykkä häntä. Lisäksi Dryosauruksella oli nokka ja lehden muotoisia hampaita suun takaosassa. Molemmissa käsissä oli viisi sormea.
Dryosauruksen jäänteiden tutkimus osoittaa, että kallo kävi läpi huomattavan muutoksen kasvaessaan. Tämän näkee siitä, että pienempien, nuorten yksilöiden silmät olivat kokoon suhteutettuna suuremmat kuin suuremmilla yksilöillä. Kun eläin kasvoi, kallo laajentui eteenpäin, mikä johti suuremman kuonon syntymiseen.
Nopeus

Koska Dryosauruksella ei tiedetä olleen suojaukseen soveltuneita ominaisuuksia, se luultavasti luotti nopeuteen ja ketteryyteen paetakseen saalistajia. Vahvoilla jaloillaan se juoksi nopeasti saalistajia karkuun.
Fossiililöydöt

Dryosauruksen fossiileja on löydetty Morrisonkerrostumasta, Yhdysvalloista. Ensimmäinen löytö tehtiin Wyomingissa. Dryosauruksesta löydettyihin fossiileihin lukeutuu useita, eri-ikäisiä yksilöitä.
Dryosauruksesta on löydetty niin aikuisten kuin nuorten yksilöiden luurankoja ja kalloja. Eräs aikuisen yksilön kallo on maailman täydellisin ja parhaiten säilynyt dinosauruksen kallo. Hiekkasedimentit ovat sallineet Dryosauruksen jäänteiden säilyä loistavan yksityiskohtaisesti rikkoutumatta. Eräs Dryosauruksen luuranko on kaikkein täydellisin löytö läntisellä pallonpuoliskolla.
Ravinto

Dryosaurus oli kasvinsyöjä. Sillä oli suussa tammenlehden muotoisia hampaita, mikä on merkitty ominaispiirre sellaisilla kasvinsyöjädinosauruksilla, jotka ruokailivat rehevässä kasvillisuudessa. Dryosauruksella oli myös nokka, mitä se saattoi käyttää kasvien paloitteluun. Jotkut paleontologit ovat myös harkinneet poskien olemassaoloa, estämään ruuan putoaminen pois suusta.
Dryosauruksen hammas sivultapäin (vasemmalla) ja edestäpäin (oikealla) katsottuna. Keskellä kuvaa on Dryosauruksen vasemman takaraajan luut.
Dryosauruksen lantio vasemmalta päin katsottuna.
Diana Douglas

Diana Douglas vuonna 1950.
Diana Douglas (alk. Diana Love Dill, myöhempiä sukunimiä Darrid ja Webster; 22. tammikuuta 1923 Devonshire, Bermuda – 3. heinäkuuta 2015 Los Angeles, Yhdysvallat) oli bermudalainen näyttelijä.
Douglas esiintyi pitkän uransa aikana lukuisissa elokuvissa. Televisiorooleja hänellä oli esimerkiksi sarjoissa Cannon, Dallas, Dynastia, Knots Landing, Teho-osasto, Todistettavasti syyllinen, Tohtori Ben Casey, Waltonin perhe ja West Wing. Douglas näytteli myös Broadwaylla.
Hän oli näyttelijä Kirk Douglasin entinen puoliso ja näyttelijä Michael Douglasin äiti. Vuonna 2003 kolmikko esiintyi yhdessä elokuvassa It Runs in the Family.
Elokuvia

| --- | --- |
 Pyhä liekki (Keeper of the Flame, 1943)  Oinaksen merkeissä (The Sign of the Ram, 1948)  Muukalaisten talo (House of Strangers, 1949)  Myrsky Tiibetissä (Storm over Tibet, 1952)  Monsoon (1952)  Kahden tulen välissä (The Indian Fighter, 1955)  Rakkautta (Loving, 1970)  Aamunkajon tuolla puolen (Alexander: The Other Side of Dawn, 1977) :  Uhka taivaalta (A Fire in the Sky, 1978)  King Cobra (1981)  Päiväsi ovat luetut (The Star Chamber, 1983)  Vauhdilla Chicagoon (Planes, Trains and Automobiles, 1987)  Cold Heaven (1991)  A Town Torn Apart (1992)  It Runs in the Family (2003)
Yksityiselämä

Douglas, silloiselta nimeltään Diana Love Dill, tutustui tulevaan puolisoonsa Kirk Douglasiin kouluttautuessaan näyttelijäksi New Yorkissa. He olivat opiskelutovereita American Academy of Dramatic Artsissa. Pari meni naimisiin vuonna 1943 ja sai kaksi lasta: Michael syntyi vuonna 1944 ja Joel vuonna 1947. Diana ja Kirk Douglas erosivat vuonna 1951.
Diana Douglasin toinen aviomies oli näyttelijä Bill Darrid. He olivat naimisissa vuodesta 1956 vuoteen 1992 asti, jolloin Darrid kuoli. Kolmannen liittonsa Douglas solmi Donald Websterin kanssa vuonna 2002, ollessaan 79-vuotias.
Diana Douglas Webster kuoli syöpään 92-vuotiaana kesällä 2015.
Aiheesta muualla

Diana Douglas Elonetissä.
Diktaattorimies

| Diktaattorimies Spekti |
| --- | --- | --- |

Studioalbumin tiedot
 Julkaistu: 18. lokakuuta 2013
 Tuottaja(t): Tasis (vastaava tuottaja), Elastinen, MGI, Setä Tamu, HeavyWeight
 Tyylilaji: rap
 Kesto: 44.27
 Levy-yhtiö: Rähinä Records
Listasijoitukset
  Suomen virallinen lista: 20.
Spektin muut julkaisut
|   | Diktaattorimies 2013 | Macho Fantastico 2014 |
Diktaattorimies on rap-artisti Spektin 18. lokakuuta 2013 julkaistu ensimmäinen sooloalbumi. Albumi nousi Suomen virallisen albumilistan 20. sijalle.
Singlet

Albumin ensimmäinen single "Mogausmehuu" julkaistiin marraskuussa 2010. Kappaleella vierailee Tasis. Toinen single, "Teen mitä haluun" julkaistiin toukokuussa 2013, ja sillä vierailee Setä Tamu. Kappale nousi parhaimmillaan Suomen virallisen latauslistan 20. sijalle. Elokuussa 2013 julkaistiin albumin kolmas single "Juomalaulu", jolla vierailee Tasis. Kappaleessa lainataan Freud Marx Engels & Jungin samannimisen kappaleen sanoituksia. "Juomalaulu" nousi singlelistan seitsemännelle sijalle. Albumin neljäntenä singlenä julkaistiin kappale "Vinkkii DJ:lle", ja se saavutti latauslistan 25. sijan. Kolmesta viimeisestä singlestä on julkaistu myös musiikkivideot.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Sävel | Kesto |  |  |  |  |  |
| 1. | Diktaattorimies (mukana Tasis)  | Samuli Huhtala, Markku Wettenranta | Henri Vähäkainu, Antti Muurinen, Emmi Hänninen, Markku Wettenranta | 3.39 |  |  |  |  |  |
| 2. | Teen mitä haluun (mukana Setä Tamu)  | Samuli Huhtala, Mikko Tamminen | Henri Lanz, Samuli Huhtala, Mikko Tamminen | 3.46 |  |  |  |  |  |
| 3. | Räikkösluokan jahti | Samuli Huhtala | Olli-Pekka Vuorinen, Konsta Hiekkanen | 3.40 |  |  |  |  |  |
| 4. | Juomalaulu (mukana Tasis)  | Samuli Huhtala, Jussi Kinnunen, Pekka Myllykoski, Arto Pajukallio | Olli-Pekka Vuorinen, Jussi Kinnunen, Samuli Huhtala, Markku Wettenranta, Emmi Hänninen, Henrik Rosenberg | 3.35 |  |  |  |  |  |
| 5. | Vinkkii DJ:lle | Samuli Huhtala | Leo Salminen, Jyri Heikkinen, Sami Merinen | 3.39 |  |  |  |  |  |
| 6. | Juppi (mukana Cheek)  | Samuli Huhtala, Jare Tiihonen | Antti Riihimäki, Markku Wettenranta, Samuli Huhtala | 3.20 |  |  |  |  |  |
| 7. | Mogausmehuu (mukana Tasis)  | Samuli Huhtala, Markku Wettenranta | Kimmo Laiho | 3.15 |  |  |  |  |  |
| 8. | Eniten vituttaa kaikki (mukana KT ja Wretch)  | Samuli Huhtala, Jussi Kivitie, Markus Wennerström, Markku Wettenranta | Sakke Aalto, Markus Wennerström, Samuli Huhtala, Markku Wettenranta | 4.39 |  |  |  |  |  |
| 9. | Pub Pahamieli (mukana Timo Pieni Huijaus ja Eetee)  | Samuli Huhtala, Timo Snellman, Eetu Vähätupa | Jussi Leväsalmi, Juha Snellman, Eetu Vähätupa | 3.31 |  |  |  |  |  |
| 10. | Kaiken mestari | Samuli Huhtala | Kimmo Laiho | 3.15 |  |  |  |  |  |
| 11. | No ei siinä (mukana Tasis)  | Samuli Huhtala, Markku Wettenranta | Mikko Tamminen, Markku Wettenranta | 3.17 |  |  |  |  |  |
| 12. | Hulluuteen (mukana Elastinen, Uniikki ja Tasis)  | Samuli Huhtala, Kimmo Laiho, Dan Tolppanen Markku Wettenranta | Kimmo Laiho, Markku Wettenranta | 3.33 |  |  |  |  |  |
| 13. | Diktaattorimies (outro) | Samuli Huhtala, Markku Wettenranta | Henri Vähäkainu, Antti Muurinen, Emmi Hänninen, Antti Riihimäki, Markku Wettenranta | 1.25 |  |  |  |  |  |
|  |  |  |  | 44.06 |  |  |  |  |  |
Arvostelut

Keskisuomalainen: suopea
Nuorgam: 20/100
Diksyratsiini

| --- | --- |

Diksyratsiini
Systemaattinen (IUPAC) nimi
2-[2-[4-(2-metyyli-3-fenotiatsin-10-yylipropyyli)piperatsin-1-yyli]etoksi]etanoli
Tunnisteet
CAS-numero: 2470-73-7
ATC-koodi:  ?
PubChem CID: 17182
Kemialliset tiedot
Kaava: C24H33N3O2S 
Moolimassa: 427,603 g/mol
SMILES: Etsi tietokannasta: eMolecules, PubChem
Farmakokineettiset tiedot
Hyötyosuus:  ?
Metabolia:  ?
Puoliintumisaika:  ?
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa: oraalinen (tabletti + oraalisuspensio ts. siirappi), injektoitava
Diksyratsiini (lääkeainenimi: Esucos) on neurolepti eli antipsykoottinen lääke. Se kuuluu piperidiinisarjan fentiatsiineihin. Lääke on yhä edelleen käytössä ulkomailla, mutta sitä ei ole enää saanut Suomesta vuoden 2008 jälkeen. Lääkettä on valmistanut UCB Pharma, ja se on käyttöönotettu arviolta 1970-luvun puolessa välissä. Innovointi tapahtui Saksassa vuonna 1969. Lääkkeen pääasiallisin annostelutapa on ollut suun kautta otettava tabletti, jonka vaikuttavan aineen pitoisuus on joko 10 tai 25 mg.
Diksyratsiinia on käytetty ahdistuneisuuden, levottomuuden sekä tuskaisuuden lievitykseen sekä vieroitushoitona alkoholismiin. Se kohottaa masentunutta mielialaa ja auttaa unettomuuteen. Sitä käytetään myös leikkausoperaatioiden esilääkityksenä, joskus myös postoperatiivisen eli leikkauksen jälkeisen pahoinvoinnin ehkäisyyn.
Lääkkeen vaikutus kohdistuu keskushermostoon eli neurosentraalisesti. Tabletit tulisi ottaa runsaan nesteen kera. Ateriointi on suositeltavaa samaan yhteyteen lääkkeenoton kanssa. Lääkettä ei pidä käyttää raskaana ollessa, taikka lasta imetettäessä.
Sivuvaikutukset

Diksyratsiinilla toteutetun lääkityksen alkuvaiheissa ilmenee usein väsymystä, mikä saattaa olla voimakastakin. Tarkkaavaisuus ja havaintokyky voivat alentua siten, että koneiden käytön hallinta heikentyy. Autolla ajamista lääkityksen alussa ei suositella, jotta selviäisi tarkemmin lääkkeen vaikutukset käyttäjään. Muita sivuoireita voivat olla: ummetus, lihasnykäykset (tic-liikkeet) ja ihottumat. Mahdollisesti myös muutokset sukupuolisissa kyvyissä taikka haluissa. Lääke vahvistaa muiden sedatiivien sekä alkoholin vaikutusta.
Vasta-aiheita

Täydellistä erityistä vasta-aihetta ei ole, mutta raskaus, imetys ja koomatila sekä maksan sairaudet ja veritaudit ovat epilepsian ja parkinsonismin ohella relevantteja eli aiheellisia kontra-indikaatioita tämän lääkkeen käytölle.
Aiheesta muualla

PubChem: Dixyrazine (englanniksi)
Kyoto Encyclopedia of Genes and Genomes (KEGG): Dixyrazine[vanhentunut linkki] (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Antipsykootit
| --- | --- |
Butyrofenonijohdokset:  benperidoli |  bromiperidoli |  droperidoli |  fluanisoni |  haloperidoli |  melperoni |  moperoni | pipamperoni | trifluperidoli
Fentiatsiinijohdokset:  butaperatsiini |  diksyratsiini |  flufenatsiini |  klooripromatsiini |  levomepromatsiini | mesoridatsiini |  peratsiini |  perfenatsiini |  perisiatsiini | pipotiatsiini | proklooriperatsiini |  promatsiini |  sulforidatsiini |  tioridatsiini |  tiopropatsaatti |  tioproperatsiini |  trifluoperatsiini |  triflupromatsiini
Muut tyypilliset antipsykootit:  klooriprotikseeni |  flupentiksoli |  klopentiksoli |  loksapiini |  molindoni |  pimotsidi |  tiotikseeni |  tsuklopentiksoli
Epätyypilliset antipsykootit:  amisulpridi |  aripipratsoli |  asenapiini | brekspipratsoli | iloperidoni | karipratsiini |  ketiapiini |  klotsapiini |  lumateperoni  | lurasidoni | mosapramiini | olantsapiini |  paliperidoni |  perospironi |  risperidoni | sertindoli |  sulpiridi |  tsiprasidoni |  tsotepiini
Käännös suomeksi